საფრანგეთის გვიანის გეოგრაფია
მთავარი სტატია: საფრანგეთის გვიანა. საფრანგეთის გვიანა — საფრანგეთის უდიდესი ზღვისგადაღმა დეპარტამნეტი, მდებარეობს სამხრეთ ამერიკის ჩრდილო-აღმოსავლეთ ნაწილში. დასავლეთიდან ესაზღვრება სურინამი, სამხრეთიდან და აღმოსავლეთიდან ბრაზილია, ჩრდილოეთით და ჩრდილო-აღმოსავლეთიდან ესაზღვრება ატლანტის ოკეანე. ფართობი 86 504 კმ². სახმელეთო საზღვრის სიგრძეა 1183 კმ, აქედან: ბრაზილიასთან — 673 კმ, სურინამთან — 510 კმ (სადავო). საზღვაო საზღვრის სიგრძეა 378 კმ. უმაღლესი მწვერვალი: ბელვიუ დე ლინინი 851 მ. ადმინისტრაციული ცენტრი — ქალაქი კაიენა.